Temeljem članaka 40. i 41. Zakona o ustanovama (NN,76/93, 29/97, 47/99, 35/08 i 127/19) i članka 204. st. 3 i članka 205. Zakona o socijalnoj skrbi (NN, 18/22, 46/22) te članka 36. Statuta Centra za rehabilitaciju Samaritanac Split, Upravno vijeće Centra temeljem svoje Odluke od 17. listopada 2022.g. raspisuje i objavljuje

**N A T J E Č A J**

**za izbor i imenovanje ravnatelja/ice**

**Centra za rehabilitaciju Samaritanac Split**

Za ravnatelja/icu doma socijalne skrbi može biti imenovana osoba koja ispunjava sljedeće uvjete (prema uvjetima iz čl. 205. Zakona o socijalnoj skrbi):

1. završen specijalistički diplomski stručni ili diplomski sveučilišni studij odnosno integrirani preddiplomski i diplomski sveučilišni studij socijalnog rada, socijalne politike, prava, psihologije, socijalne pedagogije, edukacijske rehabilitacije, logopedije, medicine, sociologije, filozofije, kineziologije, pedagogije, ekonomije, javne uprave, informatike ili završen studij odgovarajuće vrste za rad na radnom mjestu učitelja ili nastavnika ili završen studij iz polja likovne ili glazbene umjetnosti,
2. najmanje pet godina radnog iskustva s propisanom kvalifikacijom,
3. nepostojanje zapreke iz članka 261. stavka 1. Zakona o socijalnoj skrbi (NN, 18/22, 46/22),
4. kandidat mora imati hrvatsko državljanstvo.

Ravnatelja/icu Centra za rehabilitaciju Samaritanac Split imenuje Upravno vijeće Centra za rehabilitaciju Samaritanac Split na temelju javnog natječaja, uz prethodnu suglasnost ministra Ministarstva rada, mirovinskog sustava, obitelji i socijalne politike na mandat od četiri godine.

Osoba imenovana za ravnatelja/icu Centra za rehabilitaciju Samaritanac Split  sklapa s Upravnim vijećem ugovor o radu u punom radnom vremenu na četiri godine.

Ista osoba može biti ponovo imenovana za ravnatelja/icu.

Uz prijavu kandidati trebaju priložiti izvornik ili ovjerenu presliku:

– dokaz o stečenoj stručnoj spremi (diplomu),

– dokaz o radnom stažu sukladno stavku 1. podstavku 2. članka 205. Zakona o socijalnoj skrbi i elektronički zapis Hrvatskog zavoda za mirovinsko osiguranje (HZMO),

– dokaz o hrvatskom državljanstvu,

– uvjerenje nadležnog suda o da se protiv kandidata ne vodi kazneni postupak (ne starije od 30 dana),

– životopis.

Kandidatom prijavljenim na natječaj smatra se osoba koja podnese pravovremenu i urednu prijavu te ispunjava formalne uvjete natječaja.

Kandidati su dužni dostaviti elektroničku adresu radi nesmetane korespondencije u svrhu pravovremenog i nesmetanog odvijanja postupka provođenja natječaja te pratiti svoju elektroničku poštu i odgovoriti na sve primljene e - poruke.

Prijave na natječaj s dokazima o ispunjavanju uvjeta iz natječaja dostavljaju se u roku od 8 dana od objave natječaja u Narodnim novinama, Slobodnoj Dalmaciji, Hrvatskom zavodu za zapošljavanje, web - stranici i oglasnoj ploči Centra na adresu: Centar za rehabilitaciju Samaritanac Split**, Ćiril – Metodova 14 a, 21 000 Split,**s naznakom**“Upravno vijeće – natječaj za ravnatelja – ne otvaraj “.**

Nepravovremene i nepotpune prijave neće se razmatrati.

Kandidati koji prema posebnim propisima ostvaruju pravo prednosti, moraju se u prijavi pozvati na to pravo, odnosno uz prijavu priložiti svu propisanu dokumentaciju prema posebnom zakonu, te imaju prednost u odnosu na ostale kandidate samo pod jednakim uvjetima.

Kandidat koji se poziva na pravo prednosti pri zapošljavanju na temelju Zakona o hrvatskim braniteljima iz Domovinskog rata i članovima njihovih obitelji (NN, broj 121/17, 98/19 i 84/21), Zakona o zaštiti vojnih i civilnih invalida rata (NN, 33/92,77/92,27/93, 58/93, 2/94, 76/94, 108/95, 108/96, 82/01, 103/03, 148/13, i 98/19), Zakona o civilnim stradalnicima iz Domovinskog rata (NN, 84/21) Zakona o profesionalnoj rehabilitaciji i zapošljavanju osoba s invaliditetom (NN, 157/13, 152/14, 39/18 i 32/20), dužan je u prijavi na javni natječaj pozvati se na to pravo i uz prijavu priložiti svu propisanu dokumentaciju prema posebnom zakonu te ima prednost u odnosu na ostale kandidate samo pod jednakim uvjetima.

Kandidat koji se poziva na pravo prednosti pri zapošljavanju iz članka 102. st.1. do 3. Zakona o hrvatskim braniteljima iz Domovinskog rata i članovima njihovih obitelji uz prijavu na natječaj i dokaza o ispunjavanju uvjeta iz natječaja, dužan je dostaviti dokaze iz članka 103. citiranog Zakona.

Poveznica na internetskoj stranici Ministarstva hrvatskih branitelja Republike Hrvatske: <https://branitelji.gov.hr/zaposljavanje-843/843> , a dodatne informacije o dokazima koji su potrebni za ostvarivanje prava prednosti pri zapošljavanju potražiti na poveznici:

[https://branitelji.gov.hr/UserDocsImages//NG/12%20Prosinac/Zapošljavanje//Popis%20Dokaza%20za%20ostvarivanje%20prava%20prednosti%20pri%20zapošljavanju.pdf](https://branitelji.gov.hr/UserDocsImages/NG/12%20Prosinac/Zapo%C5%A1ljavanje/Popis%20Dokaza%20za%20ostvarivanje%20prava%20prednosti%20pri%20zapo%C5%A1ljavanju.pdf)

Kandidat koji se poziva na pravo prednosti iz članka 48. stavka 1. do 3. Zakona o civilnim stradalnicima iz Domovinskog rata dužan je uz prijavu na natječaj osim dokaza o ispunjavanju uvjeta iz natječaja priložiti i dokaze iz članka 49. citiranog Zakona.

Poveznica na internetsku stranicu Ministarstva hrvatskih branitelja Republike Hrvatske

<https://branitelji.gov.hr/zaposlavanje-843/843>, a dodatne informacije i na sljedećoj poveznici:

[https://branitelji.gov.hr/UserDocsImages//dokumenti/Nikola//popis%20dokaza%20za%20ostvarivanje%20prava%20prednosti%20pri%20zapo%C5%Alljavanju-%20Zakon%20%20civilnim%20stradalnicima%20iz%20DR.pdf](https://branitelji.gov.hr/UserDocsImages/dokumenti/Nikola/popis%20dokaza%20za%20ostvarivanje%20prava%20prednosti%20pri%20zapo%EF%BF%BD%25Alljavanju-%20Zakon%20%20civilnim%20stradalnicima%20iz%20DR.pdf)

Kandidat koji se poziva na pravo prednosti iz članka 9. Zakona o profesionalnoj rehabilitaciji i zapošljavanju osoba s invaliditetom dužan je uz prijavu na natječaj osim dokaza o ispunjavanju traženih uvjeta iz natječaja priložiti i dokaz o ispunjavanju uvjeta iz članka 9. st. 2. Zakona o profesionalnoj rehabilitaciji i zapošljavanju osoba s invaliditetom

Centar za rehabilitaciju Samaritanac Split koristit će i dalje obrađivati podatke u svrhu provedbe natječajnog postupka sukladno propisima koji reguliraju zaštitu osobnih podataka.

Dostava natječajne dokumentacije smatra se pristankom na obradu osobnih podataka.

Svaki kandidat može u bilo kojem trenutku iskoristiti svoje pravo te u cijelosti ili djelomično povući dopuštenje za korištenje osobnih podataka.

O rezultatu izbora kandidati će biti obaviješteni u zakonskom roku sukladno članku 41. stavak 3. Zakona o ustanovama.

 Predsjednica Upravnog vijeća

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 **Matea Dorčić, dipl. iur.**

KLASA: 023-01/22-01/1

URBROJ: 2181/270-01-01-22-10